**RÖVID CIKLUSÚ SZAKKÉPZÉSI MUNKASZERZŐDÉS**

**Általános tudnivalók**

Jogszabályi háttér: 2019. évi LXXX. törvény a szakképzésről [Szkt. 83.§ (2)]

Rövid ciklusú SZMSZ a képzés egy adott szakaszára **naptári évenként 2 alkalommal** egybefüggő időre köthető, ha

* a szakképző intézmény a duális képzőhelyi oktatást tömbösítve szervezi,
* vagy csak az egybefüggő (nyári) gyakorlatra technikusi képzés esetén.

Időtartama: **minimum 2, maximum 12 hét; 1 naptári évben összesen 12 hét időtartamra köthető**

Tanulói és felnőttképzési jogviszonyban is köthető a **közös képzési programban** meghatározott képzési tartalomra és óraszámra. Többes jogviszonyban nem köthető, csak saját munkavállalóval.

A teljes képzési időre kötött szakképzési munkaszerződéses általános szabályok és a felnőttképzésben résztvevőkre vonatkozó speciális szabályok érvényesek ebben az esetben is.

Az adott évfolyamra vonatkozó gyakorlati óraszámot mindig az iskolától kell megkérdezni. A **képzési óraszám** szükséges a szerződés megkötéséhez és az adókedvezmény kiszámításához. A tanuló tevékenységeit a gyakorlati oktató a KRÉTA rendszerben rögzíti.

A foglalkozási napló vezetését feltétlenül egyeztetni kell az iskolával.

Szakképzési munkaszerződést kizárólag **duális képzőhely köthet** a kamarai nyilvántartásba vétel során meghatározott szakmára és létszámkeretben. Tehát szükség esetén – a szerződéskötés előtt - nyilvántartásba kell venni a vállalkozást. Az eljárás legfeljebb 60 napos, időben el kell indítani. Információk az eljárásról: <https://fmkik.hu/index.php/nyilvantartasba-veteli-eljaras>

A rövid ciklusú munkaszerződésekre nem vonatkozik a 12-es szabály, nem számítanak bele a gazdálkodó által köthető, kamara által engedélyezett szakképzési munkaszerződések számába.

A sikerdíj nem érvényesíthető, mivel a képzési idő nem éri el a legalább 6 hónapot.

**Mire kell különösen figyelni?**

**A munkaviszonyt be kell jelenteni** pontos kezdeti és befejező dátummal. A biztosítotti bejelentést a **T1041** számú adatlapon kell benyújtani, melyben **1101-es** (munkaviszony) biztosított jogviszonykódot kell feltüntetni. A bejelentést legkésőbb a biztosítási jogviszony első napján, a foglalkoztatás megkezdése előtt kell teljesítenie a duális képzőhelynek. Továbbá a bejelentőlapon fel kell tüntetni a FEOR kódot és a heti munkaórák számát is.

Saját munkavállaló esetében a szakképzési munkaszerződés új jogcímkódot kapott, amely 2023. július 1-jétől használható: **1131.**

A **heti munkaidő** tanulói jogviszonyban 18 év alatt 35 óra, 18 év felett 40 óra. Felnőttképzési jogviszonyban a részmunkaidő óraszámát kell bejelenteni.

1. lépés: **a szerződés időtartamának kiszámítása a képzési óraszám és a napi munkaidő alapján**

A képzési program szerint teljesítendő képzési óraszámot elosztom a napi munkaidővel (ehhez még a szabadságnapokat majd hozzá kell adni). Pl. egy 140 órás gyakorlat esetén

1. év alattiaknál: **140 ó/napi 7 ó** = 20 munkanap (28 naptári nap)

18. életévtől: **140/napi 8 óra** = 18 munkanap (24 naptári nap)

A napi munkaidő-beosztás egyenlőtlen is lehet, maximum négyhetes időkeretet lehet alkalmazni. A munkáltatónak erről a tanulót/képzésben résztvevőt tájékoztatnia kell.

2. lépés: **az időarányos szabadságnapok kiszámítása**

A szabadság nem az életkortól, hanem a jogviszonytól függ.

Tanulói jogviszonyban az éves szabadság 45 nap, felnőttképzési jogviszonyban 30 nap – ezt kell arányosítani a naptári napokra. A matematika szabályai szerint kerekítünk.

28 naptári napra jár: 45/366\*28 = 3,44 → 3 nap

24 naptári napra jár: 45/366\*24 = 2,95 → 3 nap

3. lépés: **a részadatok összesítésével megállapítjuk a munkaviszony hatályát**

A 140 órás gyakorlat teljesítése:

- 18 év alatti tanulónál 28 naptári nap + 3 nap időarányos szabadság → 31 naptári napos szerződést kell kötni

- 18 éves kortól 24 naptári nap + 3 nap időszabadság → 29 naptári napos szerződést kell kötni

Ha a duális képző a 2-12 hét alatt a szabadságot nem tudja kiadni, az SZMSZ megszűnésekor meg kell azt váltania. Ezért a képzést megelőzően javasoljuk időarányosan a szabadságnapokat is betervezni a szerződés hatályába. A megváltott szabadságra nem jár az adókedvezmény.

4. lépés: **a munkabér** **megállapítása**

A tanulóknál a heti munkaidőtől függetlenül a munkabér **bruttó 100.000 - 168.000 Ft/hó**. Felnőttképzési jogviszonyban ez az összeg heti 40 órás munkaidő esetén jár, alacsonyabb óraszám esetén arányosítani kell a részmunkaidő óraszámához.

**A szakirányú oktatás adókedvezménye**

Az adókedvezményt a szociális hozzájárulási adóból lehet érvényesíteni szochocsökkentő tételként vagy adó-visszaigénylés keretében (Szocho tv. 17/A.§; NAV 49. sz. információs füzet 3.9 pontja).

Bevallása a **2408-as adó- és járulékbevallásban** külön soron történik (29. sor). Az alkalmazás minősége kód **120.**

A Krétában rögzített óraszám alapján történik az adókedvezmény igénybevétele.

Elszámolható a kedvezmény:

* **a ténylegesen a képzőhelyen töltött munkaórákra,**
* **a szabadság munkaóráira,**
* **a betegszabadság duális képzőhelyi óráira.**

Ugyanazokat a szakma- és évfolyamszorzókat kell alkalmazni, amelyeket a teljes képzési időre kötött szerződéseknél. Felnőttképzésben az évfolyamszorzó egységesen 1,0. Az évfolyamszorzót mindig szeptember 1-jén kell megváltoztatni, a tanév 1. napján.

A teljes napi összeg akkor jár, ha a tanuló ledolgozza a rá vonatkozó teljes napi munkaidejét (7 vagy 8 órát). Ha az általános napi munkaidejénél kevesebbet dolgozik, akkor arányosítani kell a napi normatíva összegét.

**Példák a szerződés időtartamának és az időarányos szabadságnak a kiszámítására**

**különböző gyakorlati óraszámok esetén**

**70 óra gyakorlat**

18 év alattiaknál: 70/napi 7 ó = 10 munkanap (14 naptári nap) + 2 nap időarányos szabadság. 16 naptári napos szerződést kell kötni. Az adókedvezmény lekérhető 12 nap munkaóráira.

18. életévtől: 70 óra/napi 8 óra = 9 munkanap (11 naptári nap) + 1 nap szabadság. 14 naptári napos szerződés t kell kötni. Az adókedvezmény lekérhető 10 nap munkaóráira.

Évi 45 nap szabadság esetén (tanulói jogviszonyban) az időarányos szabadság számítása:

45/366\*14 = 1,72 → 2 nap.

45/366\*11 = 1,35 → 1 nap. (A matematika szabálya szerint kerekítünk.)

**105 óra gyakorlat**

18 év alattiaknál: 105/napi 7 ó = 15 munkanap (21 naptári nap) + 3 nap időarányos szabadság. 24 naptári napos szerződést kell kötni. Az adókedvezmény lekérhető 18 nap munkaóráira.

18. életévtől: 105/napi 8 ó = 14 munkanap (18 naptári nap) + 2 nap szabadság. 22 naptári napos szerződést kell kötni. Az adókedvezmény lekérhető 16 nap munkaóráira.

Évi 45 nap szabadság esetén (tanulói jogviszonyban) az időarányos szabadság számítása:

45/366\*21 = 2,58 → 3 nap.

45/366\*18 = 2,21 → 2 nap. (A matematika szabálya szerint kerekítünk.)

**120 óra gyakorlat**

18 év alattiaknál: 120/napi 7 ó = 18 munkanap (24 naptári nap) + 3 nap időarányos szabadság. 29 naptári napos szerződést kell kötni. Az adókedvezmény lekérhető 21 nap munkaóráira.

18. életévtől: 120/napi 8 ó = 15 munkanap (21 naptári nap) + 3 nap szabadság. 24 naptári napos szerződést kell kötni. Az adókedvezmény lekérhető 18 nap munkaóráira.

Évi 45 nap szabadság esetén (tanulói jogviszonyban) az időarányos szabadság számítása:

45/366\*24 = 2,95 → 3 nap.

45/366\*21 = 2,58 → 3 nap. (A matematika szabálya szerint kerekítünk.)

**140 óra gyakorlat**

18 év alattiaknál: 140/napi 7 ó = 20 munkanap (28 naptári nap) + 3 nap időarányos szabadság. 31 naptári napos szerződést kell kötni. Az adókedvezmény lekérhető 23 nap munkaóráira.

18. életévtől: 140/napi 8 ó = 18 munkanap (24 naptári nap) + 3 nap szabadság. 29 naptári napos szerződést kell kötni. Az adókedvezmény lekérhető 21 nap munkaóráira.

Évi 45 nap szabadság esetén (tanulói jogviszonyban) az időarányos szabadság számítása:

45/366\*28 = 3,44 → 3 nap.

45/366\*24 = 2,95 → 3 nap. (A matematika szabálya szerint kerekítünk.)

**160 óra gyakorlat**

18 év alattiaknál: 160/napi 7 ó = 23 munkanap (31 naptári nap) + 4 nap időarányos szabadság. 37 naptári napos szerződést kell kötni. Az adókedvezmény lekérhető 27 nap munkaóráira.

18. életévtől: 160/napi 8 ó = 20 munkanap (28 naptári nap) + 3 nap szabadság. 31 naptári napos szerződést kell kötni. Az adókedvezmény lekérhető 23 nap munkaóráira.

Évi 45 nap szabadság esetén (tanulói jogviszonyban) az időarányos szabadság számítása:

45/366\*31 = 3,81 → 4 nap.

45/366\*28 = 3,44 → 3 nap. (A matematika szabálya szerint kerekítünk.)

**175 óra gyakorlat**

18 év alattiaknál: 175/napi 7 ó = 25 munkanap (35 naptári nap) + 4 nap időarányos szabadság. 39 naptári napos szerződést kell kötni. Az adókedvezmény lekérhető 29 nap munkaóráira.

18. életévtől: 175/napi 8 ó = 22 munkanap (30 naptári nap) + 4 nap szabadság. 36 naptári napos szerződést kell kötni. Az adókedvezmény lekérhető 26 nap munkaóráira.

Évi 45 nap szabadság esetén (tanulói jogviszonyban) az időarányos szabadság számítása:

45/366\*35 = 4,3 → 4 nap.

45/366\*30 = 3,68 → 4 nap. (A matematika szabálya szerint kerekítünk.)

**200 óra gyakorlat**

18 év alattiaknál: 200/napi 7 ó = 29 munkanap (39 naptári nap) + 5 nap időarányos szabadság. 46 naptári napos szerződést kell kötni. Az adókedvezmény lekérhető 34 nap munkaóráira.

18. életévtől: 200/napi 8 ó = 25 munkanap (35 naptári nap) + 4 nap szabadság. 39 naptári napos szerződést kell kötni. Az adókedvezmény lekérhető 29 nap munkaóráira.

Évi 45 nap szabadság esetén (tanulói jogviszonyban) az időarányos szabadság számítása:

45/366\*39 = 4,79 → 5 nap.

45/366\*35 = 4,3 → 4 nap. (A matematika szabálya szerint kerekítünk.)